Kranj, 16. 5. 2023

Spoštovani člani in prijatelji Zveze kulturnih društev Kranj!

****

 **POZDRAV POLETJU 2023**

**Začenjajo se 10. Tedni ljubiteljske kulture; 19. maj 2023 – 18. junij 2023**

ZDRUŽENJE SAZAS in IPF OSTAJATA PARTNERJA TEDNA LJUBITELJSKE KULTURE

**Od 19. maja, do 18. junija so vse prireditve brez vstopnine,** ki bodo prijavljene v [TLK dogodkovnik](http://0703.sqm-secure.eu/public/get/app-0703/user-1845/group-213/product-3585/image-0/):

<https://tlk.jskd.si/dogodki/>

**oproščene plačila nadomestil** za avtorske in sorodne pravice, ki se sicer zaračunavajo tako za prireditve v živo kot tudi za spletne prireditve oz. t. i. »live stream« koncerte (sočasni prenos izvajanja glasbe), ne pa tudi za prireditve oz. dogodke, ki se predvajajo kot posnetki. Pri prijavi dogodka v TLK je potrebno označiti, da je prireditev nekomercialne narave in s tem upravičena do oprostitve nadomestila za avtorske ([SAZAS](http://0703.sqm-secure.eu/public/get/app-0703/user-1845/group-213/product-3624/image-0/)) in sorodne pravice ([IPF](http://0703.sqm-secure.eu/public/get/app-0703/user-1845/group-213/product-3625/image-0/)).

**Poudarek 10. TLK** bo na LUTKOVNI DEJAVNOSTI. S Tedni ljubiteljske kulture želimo zgodbe vseh, ki so vključeni v kulturne dejavnosti, deliti na še večjem skupnem odru. Ljubiteljska kultura vam ponuja priložnosti, da odkrijete ali razvijete in uresničite svoje talente.

11. POZDRAV POLETJU, 17. 6. 2023

Tradicionalni PRAZNIK LJUBITELJSKE KULTURE - Pozdrav poletju, bo na Glavnem trgu,

v soboto, 17. 6. 2023, od 8.00 do 13. ure.

Vsa društva vabimo k sodelovanju. Na voljo bo kvalitetno ozvočenje, da bodo lahko

s 15-20 minutnim sporedom primerno prezentirana vsa področja kulturnega ustvarjanja.

Na panojih in stojnicah SEJMA NVO bo prostor za promocijo kulturnih društev in drugih nevladnih organizacij, promocijsko gradivo lahko oddate tudi na skupno stojnico ZKD Kranj.

**Skrajni rok za potrditev udeležbe je četrtek, 9. 6. 2023**, na **zkd.kranj@gmail.com**

Mija Aleš, Predsednica ZKD Kranj

- - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - -

**PRIJAVNICA**

za sodelovanje na prireditvi **POZDRAV POLETJU**, 17. 6. 2023, od 8.00 do 13.00 ure

Označi: **kulturni spored** / **udeležba na stojnici**

Prijavitelj (društvo): **Kulturno društvo De profundis Kranj**

Kontaktna oseba: Branka Potočnik Krajnik

tel.: 041 970 317

e-naslov: branka.potocnik@pef.uni-lj.si

število sodelujočih članov pri izvedbi sporeda: 15

število sodelujočih članov na stojnici: **na stojnico želimo postaviti letake z vabilom novim pevcem**

Dejavnost s katero se bomo predstavili: **Nastop pevskega zbora**

Napišite spored, ki ga boste izvajali in opis skupine ter mentorjev.

**Komorni zbor De profundis Kranj**

**Zborovodkinja: Branka Potočnik Krajnik**

Komorni zbor De profundis Kranj deluje že dobrih 30 let. Njegov zvok je skozi čas oblikovalo preko sto pevcev, več njih je vstopilo na profesionalno pevsko pot doma in v tujini. Praviloma v zboru sodelujejo mlajše generacije pevk in pevcev s predhodnimi glasbenimi izkušnjami. 16 članska zasedba skupaj muzicira ob torkih zvečer v Domu krajanov na Primskovem, kjer jo lahko obiščete ali se ji celo pevsko aktivno pridružite.

Zbor sodi med vidnejše interprete vokalne glasbe pri nas, odlikuje ga visoka raven tehnične pripravljenosti, prepričljivost interpretacij, zahtevnost in umetniška vrednost izbranih sporedov z glasbo od najstarejših slogovnih obdobij do danes. V preteklosti je prejel številna odličja na slovenskih in mednarodnih tekmovalnih odrih, snemal za domače in tuje radijske in televizijske hiše in koncertno gostoval doma in v tujini.

V zadnjih letih pripravlja tematsko zaokrožene koncertne sporede, od jeseni 2021 kar tri: »Odmevi srednega veka«, »Grajske zgodbe« in »Hrepenenje«, v katerih sporedih je zbor javno predstavil 11 novih glasbenih del, ki so nastali v tesnem sodelovanju zbora in zborovodkinje s slovenskimi skladateljicami in skladatelji.

Zdaj pripravljajo nov projekt »Slovenske zgodbe«, ki mu bomo lahko prisluhnili v poletnem času.

Danes se Komorni zbor De profundis predstavlja s slovenskimi ljudskimi pesmimi v priredbah skladatelja Andreja Makorja. Pesmi so pripravili posebej za to priložnost.

PROGRAM

**Slovenske ljudske pesmi v priredbah primorskega skladatelja mlajše generacije Andreja Makorja (1987):**

**Slovenska ljudska iz Škednja pri Trstu: JE LEPA GORICA**

**Ljudska in Velike Bukovice pri Ilirski Bistrici: ROŽMARIN SE M'JE POSUŠU**

**Slovenska ljudska iz Štoblanka v Benečiji: ZVEČIR SE GA NAPIJE**

**Slovenska ljudska iz Istre: KANTALI SMO VESELO**